<strong>ISTORIJAT DRUŠTVA.</strong>

Na inicijativu jedanaest lica obolelih od multipla skleroze, oktobra meseca 1991. godine, osnovano je Društvo multipla skleroze Vojvodine. Osnovni zadatak je bio okupiti što veći broj ovih teških bolesnika, kako bismo zajednički rekli NE napasti koja se zove multipla skleroza. Okupljanje članstva je bio prvi i najvažniji zadatak koji smo u programu rada sebi postavili. Napred navedeno je bilo razlog da osnujemo Klubove na čitavoj teritioriji Vojvodine, prostoru na kojem deluje naša organizacija. Klubovi su formirani jedan za drugim, u Novom Kneževcu, Subotici, Novom Sadu, Bečeju, Indjiji, Vršcu, Bačkoj Palanci i Zrenjaninu. Koji su danas transformisani u udruženja po novom zakonu o udruženjima građana. Sada naše Društvo broji oko 1200 članova i taj broj se svakodnevno dan povećava. Veoma nam teško pada što veliki broj mladih ljudi oboleva od multipla skleroze, ali mi smo tu da im olakšamo borbu sa ovom teškom bolesti.

Danas Društvo broji 13. udruženja obolelih od multiple skleroze a to su:
-    Novi Sad
-    Bačka Palanka
-    Bačka Topola
-    Bečej
-    Kula
-    Subotica
-    Novi Kneževac
-    Vršac
-    Pančevo
-    Sremska mitrovica
-    Sombor
-    Indjija
-    Zrenjanin