<strong>ČIME SE DRUŠTVO BAVI?</strong>

Kako bi na trenutak zaboravili nevolju koja ih je snašla, Društvo, Udruženja i Klubovi organizuju razne manifestacije. Pored druženja, manifestacije imaju i edukativni karakter. Veoma često njima prisustvuju lekari raznih profila, ali najčešće neurolozi. Posebno neurolozi obaveštavaju naše članove o novinama u lečenju MS. Uključene su i sportske aktivnosti za koje su sposobni ovi bolesnici.

Jedna od stvari koje Društvo radi za svoje čalanova je izdavanje časopisa za obolele od MS i njihove porodice. Časopis izlazi dvomesečno i sadrži informativne članke o tome kako mugu sami sebi da pomognu, u ovaj projekat uključeni su lekari različitih profila pošto kao što znamo MS sa sobom vuče i mnoge druge tegome kao što su urinarne infekcije i druge bolesti. Takođe to je jedna od prilika za nepokretne članove da se upoznaju sa radom udruženja i društva.

Programske aktivnosti Društva i udruženja finansira Ministarstvo rada, zapošljavanja i socijalne politike, ali i pomoć donatora i ljudi dobre volje pomogne da lakše ostvarimo svoje ciljeve u velikoj meri.